મુંબઈ પોલીસ કમિશનર દત્તા પળસલગીકરના જણાવ્યા મુજબ એ હુમલાઓના 9 વર્ષ બાદ મુંબઈની સુરક્ષા વ્યવસ્થામાં ઘણો સુધારો કરવામાં આવ્યો છે. તે હુમલાઓને પગલે મહારાષ્ટ્ર સરકારે પોલીસ દળને આધુનિક રીતે સુસજ્જ કરવા માટે અનેક પગલાં લીધાં છે. પોલીસ દળને ટેક્નોલોજી, ટ્રેઈનિંગ, ગેજેટ્સ, શસ્ત્રો અને તમામ સુરક્ષા એજન્સીઓ વચ્ચે સંકલન જેવી અનેક બાબતોમાં અપગ્રેડ કરવામાં આવ્યું છે. પોલીસ તંત્રમાં ક્વિક રીસ્પોન્સ યંત્રણા મૂકવામાં આવી છે. અનેક સુરક્ષા એજન્સીઓ વચ્ચેના સંકલનમાં સુધારો કરવામાં આવ્યો છે.